আপনার ইচ্ছা হয়, “আমি যদি ওর মতো লম্বা হতাম, আমার যদি তার মতো সম্পদ থাকত, আমার যদি ঐ পোশাকগুলো থাকত, আমি যদি দেখতে ওর মতো হতাম, আমার এটা ইচ্ছা হয়- ওটা ইচ্ছা হয়- খালি ইচ্ছা,ইচ্ছা, ইচ্ছা !” – না, আল্লাহ্‌ আপনাকে চমৎকার করে সৃষ্টি করেছেন; এবং এটাই যথেষ্ট। বাবা-মায়েদের বলছি, সন্তানদের প্রশংসা করা আপনাদের পরম দায়িত্ব, বিশেষত আপনাদের মেয়েদের প্রতি। আপনারাই তাদের জানাবেন যে তারা দেখতে কতো সুন্দর এবং এটা তাদের অবশ্যই বলা উচিৎ। একথা তারা আপনার কাছ থেকে না শুনলে অন্যের কাছ থেকে শুনতে চাইবে। মূর্তি হয়ে থাকবেন না, নিজের মুখে বলুন। আমাদের এখানে নারীদের আত্মসম্মান বোধ কম থাকার কারণ, কেউ তাদের মূল্যায়ন করে না। কেউ তাদেরকে তাদের যোগ্যতা জানিয়ে দেয় না।আমার বলার উদ্যেশ্য বাবারা। মায়েরা সন্তানদের এমনিতেই প্রশংসা করে। বাবাদেরকে তাদের তথাকথিত গোঁড়ামি ত্যাগ করে মেয়েদের গুনাবলী চিনিয়ে দিতে হবে। আর সন্তান যা করে তাতে সন্তুষ্ট থাকুন। তাদের কোন কাজে চরম অখুশি মনোভাব দেখাবেন না। এই দৃষ্টি তাদের অন্তরকে মেরে ফেলে। ইসলাম ধর্মে যেমন বাবা-মায়ের সন্তানের প্রতি অধিকার রয়েছে, তেমনি দায়িত্বও রয়েছে। আমরা দায়িত্ব পালনে অক্ষম হলেই সন্তানের সাথে সম্পর্কের অবনতি ঘটে। এ বিষয়ে বিশেষ মনোযোগ দিতে হবে। আমি পরিবার ও বন্ধুত্ব বিষয়গুলো আপনাদের জানাতে চেয়েছিলাম। আল্লাহ্‌ তায়ালা যেন এই আলোচনার সুফল আমাদের সন্তানদের দান করেন, এই প্রার্থনাই করছি…..